**Δωρεάν εξέταση για την πρόληψη καρκίνου του τραχήλου στο χωριό Άνω Ασίτες**

**Με επιτυχία πραγματοποιήθηκε η 1η δράση του προγράμματος δωρεάν εξέτασης για την πρόληψη καρκίνου του τραχήλου**

Με επιτυχία ολοκληρώθηκε η 1η δράση του προγράμματος ΔΩΡΕΑΝ εξέτασης για την πρόληψη καρκίνου του τραχήλου (τεστ Παπανικολάου), που υλοποιήθηκε στο χωριό Άνω Ασίτες την Τρίτη 9 και την Τετάρτη 10 Απριλίου, με τη συμμετοχή 18 γυναικών κατοίκων της περιοχής.

Τη δράση αγκάλιασαν οι τοπικοί φορείς και οι κάτοικοι της περιοχής, οι οποίοι ανταποκρίθηκαν με ενθουσιασμό στην πρόταση του Αντιδημάρχου Κοινωνικής Μέριμνας Γιώργου Τσαγκαράκη. Άλλωστε, στόχος όλων των εμπλεκομένων είναι η ισότιμη πρόσβαση των κατοίκων – και ιδιαίτερα των κατοίκων της υπαίθρου – σε εξετάσεις προληπτικού χαρακτήρα.

**Η επόμενη δράση του προγράμματος θα πραγματοποιηθεί το Μάιο στο Πενταμόδι.**

Οι ενδιαφερόμενες μπορούν να επικοινωνούν με το Γραφείο Κοινοτικής Φροντίδας – Ανοικτής Προστασίας Ηλικιωμένων με έδρα τον Άγιο Μύρωνα του τμήματος ΚΟΙ.Φ.-Α.Π.Η. Ν. Αλικαρνασσού, τηλ. επικ. **2810861495,** που υποστηρίζει την υλοποίηση της δράσης.

Η Αντιδημαρχία Κοινωνικής Μέριμνας ευχαριστεί τον ΣΥΦΑΚ (Συνεταιρισμός Φαρμακοποιών Αιγαίου και Κρήτης) για την προμήθεια του ιατρικού υλικού.